Instanta suprema a reluat de la zero procesul in care presedintele PSD, Liviu Dragnea, este judecat pentru instigare la abuz in serviciu in legatura cu angajarea a doua membre de partid la Directia Generala de Asistenta Sociala si Protectia Copilului (DGASPC) Teleorman.Trei dintre inculpati - Adriana Botorogeanu, Gheorghe Nicusor si Anisa Stoica - au declarat ca isi mentin cererea de a fi judecati prin procedura simplificata, care presupune recunoasterea vinovatiei si scaderea cu o treime a pedepselor.In schimb, Ionel Marineci, la data faptei sef serviciu in cadrul Complexului de servicii destinat copilului si familiei, a spus in sala de judecata ca nu mai vrea sa fie judecat prin procedura simplificata.'Nu imi mai mentin optiunea de a fi judecat prin procedura simplificata, deoarece am de adus niste argumente', a precizat Ionel Marineci.'Asta inseamna ca va sustineti nevinovatia?', l-a intrebat presedintele completului de judecata, Stefan Pistol.'Nu neaparat. M-am consultat cu avocatul meu si am argumente pe care le voi sustine in cursul cercetarii judecatoresti. Inteleg foarte bine consecintele judecarii prin procedura normala', a raspuns Marineci.Tot acum, avocata care o apara pe Bombonica Prodana, fosta sotie a lui Dragnea, a cerut sesizarea CCR cu o exceptie de neconstitutionalitate, cu privire la articolul 175, alin. 2 din Codul penal, care se refera la calitatea functionarului public in sensul legii penale.Liviu Dragnea a fost trimis in judecata de DNA pe 15 iulie 2016, fiind acuzat de savarsirea, in calitate de presedinte al Consiliului Judetean Teleorman, a infractiunilor de instigare la abuz in serviciu si instigare la fals intelectual.In acelasi dosar a fost trimisa in judecata si fosta sotie a lui Dragnea, Bombonica Prodana, la data comiterii faptei coordonator al Complexului de servicii destinate copilului si familiei si sef serviciu Secretariat din cadrul DGASPC Teleorman, cu privire la savarsirea infractiunii de abuz in serviciu daca functionarul public a obtinut pentru sine ori pentru altul un folos necuvenit. De asemenea, au fost trimisi in judecata mai multi angajati de la DGASPC Teleorman.Conform DNA, Dragnea a intervenit pentru mentinerea in functie si plata drepturilor salariale pentru doua angajate de la DGASPC Teleorman, desi stia ca acestea lucrau de fapt in cadrul organizatiei PSD Teleorman. Este vorba de Adriana Botorogeanu, incadrata din anul 2005 la DGASPC Teleorman in functia de inspector de specialitate in cadrul Serviciului administrativ, si Anisa Niculina Stoica, incadrata, din anul 2006, in functia de referent.Potrivit procurorilor, cele doua angajate nu s-au prezentat la serviciu si nici nu au prestat vreuna dintre activitatile inscrise in contractul lor munca semnat cu DGASPC Teleorman, desfasurandu-si de fapt activitatea la sediul organizatiei judetene PSD Teleorman